Londonski dokovi
<s>Londonski dokovi (engleski: London Docklands) ili ranije Londonska luka (Port of London), je područje duž rijeke Temze u Londonu.</s><s>To je teren velik gotovo 22 km² duž obale i proteže se od borougha Tower Hamlets, preko Newhama, Southwarka, Lewishama do Greenwicha.</s>

<s>Dokovi su vijekovima bili centar britanske pomorske trgovine.</s><s>U drugoj polovini 20. vijeka brojni dokovi i prateći industrijski pogoni su napušteni ili preuređeni u nove rezidencijalno-poslovne kvartove.</s>

<s>Historija 
Za rimske vladavine (od 43 do početka 5. vijeka), Temza kod Londona bila je puno šira i plića, pa su relativno mali brodovi tog vremena lako pristali uz uređene obale rijeke.</s><s>Kasnije za saksonske vladavine, bogatstvo luke pretvorilo je u metu nordijskih osvajača.</s><s>Nakon Normanskog osvajanja (1066) vanjska trgovina i lučki promet se povećao, pa su obale rijeke istočno od Londonskog mosta tokom 12. i 14. vijeka pretvorene u pristanište to je bio močvarni teren od 110 km² duž Rotherhitha, Deptforda do Otoka pasa.</s>

<s>Za vrijeme vladavine Elizabete I (1558.-1603), duž sjeverne obale Temze između Londonskog mosta i Towera formirani su Legalni dokovi.</s><s>Promet je brzo prerastao kapacitet tih pristaništa, pa je 1663. parlament dopustio uspostavu alternativnih pristaništa iz nužde duž obje obale. lučka aktivnost se udvostručila između 1700. i 1770., pa je na kraju tog razdoblja, u Gornjem bazenu (dio rijeke koja se proteže nešto manje od dva km ispod Londonskog mosta) znalo zateći do čak 1775 brodova, na prostoru predviđenom za svega 600.</s><s>Zbog te gužve teret je ponekad ostajao tjednima neiskrcan i podložan kojekakvim pronevjerama.</s><s>Kako bi se omogućilo brodovima da direktno iskrcaju teret u čuvane dokove, gdje se roba mogla odložiti u sigurna skladišta, 1802. podignuti su Karipski dokovi (West India Dock), na sjevernom kraju Otoka pasa.</s>

<s>Novi dokovi podignuti su 1805. u Wappingu (dio Tower Hamletsa), a već 1806. otvoreni su za promet i tzv. Istočnoindijski dokovi.</s><s>Sljedeće godine postojeći Greenlandski dok (za kitove) postao je nukleus za izgradnju Trgovačkih dokova Surrey (specijaliziranih za drvo); na površini od 166 hektara, teren veći od Hyde Parka.</s><s>Dokovi sv. Katarine podignuti su u zavjetrini (istočna strana) Londonskog Towera 1828.</s><s>Od ostalih gradnji iz 19. vijeka treba spomenuti Kraljevske Viktorijene dokove (1855), Millwallske dokove (1868) i Kraljevske Albertove dokove (1880).</s><s>U to vrijeme 1886. podignuti su i Tilburski dokovi, ali 42 km nizvodno od centra Londona.</s>

<s>Luka je 1909. dobila vlastitu administraciju (Port of London Authority), akronim PLA, ona je nadgledala izgradnju Dokova kralja Georga VI, posljednji veliki londonski lučki objekt, pušten u promet 1921. godine.</s>

<s>Za Drugog svjetskog rata gotovo svi lučki objekti pretrpjeli su veliku štetu od bombardiranja.</s><s>Iako se nisu nikad u potpunosti oporavili od ratnog razaranja, londonski dokovi su ubrzo zamjenjeni puno dubljom lukom kod Tilburya  (koju također vodi PLA), u koju su mogli pristati veliki tankeri kontejnerski brodovi koji dominiraju međunarodnim pomorskim transportom.</s>

<s>Nakon zatvaranja velikih dokova Gornjeg bazena krajem 1960-ih, PLA je prodao dio obale površine 344 hektara.</s><s>Vijeće Greater Londona kupilo je 1969. prvu parcelu Dokove sv. Katarine.</s><s>Iako su neka od orginalnih skladišta zadržana, na tom terenu je podignut hotel, jedriličarska marina, restorani i apartmani.</s><s>Originalnost i udobnost tog projekta, uz istvovremenu pojačanu kampanju za čišćenje Temze, generirao je novi entuzijazam za dugo zanemarivano područje od 20 km napuštenih dokova i tvorničkih hala.</s><s>Londonski dokovi postali su predmet ljutih nadmetanja i grozničavog planiranja koje je doseglo kulminaciju krajem 1980-ih., ali je realizaciju tih projekata prekinula ekonomska recesija.</s>

<s>Jedan od značajnih projekata koji je realiziran je Canary Wharf na Otoku pasa.</s><s>To je kompleks visokih nebodera, trgovina, hotela i restorana čija je gradnja započela 1980-ih.</s><s>Kvart je 1987. povezan sa centrom lakom gradskom željeznicom, a do kraja slijedeće dekade do njega je došla i linija londonskog metroa.</s>

<s>Na terenu londonskih dokova je 1987. podignut Gradski aerodrom, a 1993. pušten je u promet Limehouse Link (cestovni tunel između Docklandsa i Lodonskog Citya).</s><s>Do 2003. broj stanovnika samo u Canary Wharfu dosegao je 55.000.</s>

<s>Krajem 1990-ih na grinvičkom poluotoku podignuta je Milenijska kupola.</s>

<s>Izvori</s>

<s>Vanjske veze</s>

<s>Initiating Urban Change</s>

<s>Distrikti Londona
London</s>

